**С.А. Сарыг-оолдуӊ «Авамныӊ ынак оглу» деп шүлүүнге ажык кичээл**

**Сорулгазы:**

1.Чогаалчынын дугайында болгаш «Авамнын ынак оглу» деп чогаал-биле уругларны таныштырары, тоогу-биле холбаары.

2.Уругларны найыралга шынчы, торээн чуртунга ынак болурунга, оон тоогулуг эрткен уелерин унелеп билиринге кижизидери.

3.Уругларнын дыл-домаан, сос курлавырын, аас болгаш бижимел чугаазын сайзырадыры.

**Дерилгези:** интерактивтиг самбыра, чуруктар, ажылчын кыдырааштар, таблица-биле ажыл.

1. **Организастыг кезээ:**

**Башкы:** Экии, уруглар!-------------------------овна дээр, Бай-Тал

ортумак школазынын тыва дыл, чогаал башкызы. Бөгүнгү кичээливисте дараазында ырыны дыӊнап эгелээлинер. Кижи бүрүзү кичээнгейлиг дыӊнап көрүӊерем, уруглар. (ырыны салыр)

Ам чаа дыӊнаан ырывыс С.Сарыг-оолдуӊ «Чечен биле Белекмаа» деп операзындан Белекмааныӊ ырызы-дыр, уруглар. Ол дээрге тыва литературада бирги тыва опера болур. Чогаалдыӊ бодун 7-ги класска өөренип, сайгарар силер.

- С.Сарыг-оолдуӊ дугайында чүнү билир силер? (уругларныӊ харыызын дыӊнап, башкы немей чугаалаар, слайдылардан тайылбырлаар)

- С.Сарыг-оолдуӊ бижээн шүлүктери, чогаалдары дыка хөй. Бөгүнгү кичээливисте чогаалчывыстыӊ бижээн С.Сарыг-оол «Авамныӊ ынак оглу» деп шүлүүнүӊ утказын, онзагайын сайгарып өөренир бис.

Баштай шүлүктү силерге аянныг номчуп берейн, кичээнгейлиг дыӊнаӊар.

**II. Словарь-биле ажыл.**

Словарьны чуруктар-биле көргүзүп тургаш, уругларга тайылбырлаар.

Шинель – шериг кижиниӊ шепкен тону.

Ланчыы – эрги хевирниӊ боозу.

Кара бодап – каразып, эки эвес сеткил-биле.

Актар – хамааты дайыныныӊ үезинде хаанныг Россияныӊ эрге-ажыын камгалаан шериглер.

**III. Айтырыглар.**

1. Шүлүктү номчуп туруӊарда, маадырларныӊ овур-хевирлери карааӊарга канчаар чуруттунуп келир-дир?

2. Шүлүкте чүнүӊ дугайында чугаалап турарыл?

3. Улуг-Хемге кезек өгге чүү болганыл?

4. Огонёктуӊ даштыкы хевирин чугаалаӊар. (номдан портретти тыптырар, ушта бижиттирер)

5. Огонёкту тыва ава эгезинде канчаар хүлээп алганыл, а сөөлүнде кандыг хамаарылгалыг апарганыл?

6. Тыва ие кижиниӊ сагыш-сеткилин шүлүкте канчаар илереткенил?

7. Огонёк чүге авазыныӊ ынак оглу болганыл?

8. Орус-тыва чоннуӊ аразында найыралын көргүскен өске кандыг чогаалдар өөренген силер?

9. Чогаалдыӊ кол маадырлары кымнар болду? Оларныӊ аажы-чаӊын, сагыш-сеткилин канчаар көргүскенил?

***Башкы:*** Чогаал дугайында билип алганыӊар, силернин харыыларынар дыка эки, тода болду, уруглар. Айтырыгларга шупту идекпейлиг харыыладыӊар.

**Сула шимчээшкиннер**. «Ужар, ушпас» деп оюн. Ужар чуулдерни чугаалаарга ужуп оттунер. Ушпас чуулдерни чугаалаарга, олурар кылдыр кылдыныгларны кылыр силер, уруглар.

1.сааскан 2.сарбашкын 3.хокпеш 4.эзир 5.деспи 6.дээлдиген.

**IV. Быжыглаашкын.**

Ам дараазында кичээливисти быжыглаары-биле долдурган таблицавысты туннеп чугаалажыптаалынар, уруглар. Четтикпейн барган уруглар кичээл соонда дужааптар. База туннел демдектерни алыр силер.

|  |  |
| --- | --- |
| Чогаалдыӊ автору, жанры |  |
| Словарьлыг ажыл | 1. шинель – 2. ланчыы – 3. актар – 4. кара бодап – |
| Маадырлары |  |
| Шүлүкте кайы үеде болган болуушкунну бижип көргүскенил? |  |
| Найырал дугайында үлегер домактардан сактып бижиӊер |  |

**V. Кичээлге түӊнел.**

***Башкы.*** Бөгүнгү өөренген шүлүүвүсте маадырлар Огонёк болгаш Опайныӊ маадырлыг чоруунуӊ дугайында билип алдывыс. (чуруктарда оолдарнын чураан чуруктарын коргузер.) Силернин коружунер-биле орус, тыва шериглерни бажыннарынарга чуруп эккээр силер. Амгы үеде силерниӊ билириӊер интернационалчы өг-бүлелерден үнген кандыг онзагай кижилерни билир силер, уруглар?

Сергей Шойгу – Россияныӊ маадыры, онза байдалдар яамызыныӊ министри, генерал-майор.

Надя Рушева – чурукчу, ол чүгле 16 хар чурттаан, кыска назыныныӊ иштинде 10 муӊ ажыг чуруктарны чурааш, делегейге алдаржаан.

Кичээнгейлиг, идекпейлиг кичээлге киришкенирен дээш, шуптунарга четтирдим, уруглар. Идекпейлиг болган оолдар, уругларга демдектерги салыр-дыр мен. Аттарын адаар.

Онаалга бээри. Шулукту аянныг номчуп тургаш, шээжилеп алыр. Чурук чуруур.

ТЫВА РЕСПУБЛИКАНЫН ЭРТЕМ БОЛГАШ ӨӨРЕДИЛГЕ ЯАМЫЗЫ

МУНИЦИПАЛДЫГ БЮДЖЕТТИГ ӨӨРЕДИЛГЕ ЧЕРИ

БАЙ-ТАЛ ОРТУМАК НИИТИ БИЛИГ ШКОЛАЗЫ

**Ажык кичээл**

Степан Сарыг-оол «Авамныӊ ынак оглу» шүлүк

Кичээлди тургускан:

Тыва дыл, чогаал башкызы

Иргит Шончалай Борисовна

Бай-Тал- 2012